alexandrainst/scandi-wiki huggingface dataset:
Samstarfssamningur um einkaleyfi

Samstarfssamningur um einkaleyfi er alþjóðasamningur um einkaleyfi saminn árið 1970. Samningurinn fjallar um alþjóðlegar umsóknir um einkaleyfi. Samkvæmt samningnum getur aðili sent alþjóðlega staðlaða umsókn um einkaleyfi til einkaleyfastofu í einu landi, umsóknin er tekin fyrir af alþjóðleglegri stofnun sem metur einkaleyfishæfi áður en viðkomandi einkaleyfastofa veitir einkaleyfið. Samningurinn skapaði samræmt og staðlað umsóknarferli fyrir einkaleyfi. Einkaleyfið sjálft fær þó ekki alþjóðlegt gildi við þetta og einkaleyfishafi verður áfram að skrá einkaleyfið í öllum löndum þar sem hann vill að leyfið hafi gildi. 

Alþjóða hugverkastofnunin sér um rekstur samningsins og kerfisins sem hann skapar. Stofnunin gefur umsóknina út í sérstöku fréttabréfi 18 mánuðum eftir að hún var lögð fram.

Tenglar
 Um samstarfssamninginn á vef Alþjóða hugverkastofnunarinnar

Einkaleyfi
Alþjóðasamningar
Hugverkaréttur
Þriggja þrepa prófið

Þriggja þrepa prófið er heiti á takmörkunum á undanþágum frá einkarétti höfundar sem settar voru fyrst fram í Bernarsáttmálanum eftir endurskoðun hans í Stokkhólmi 1967. Slíkt þriggja þrepa skilyrði hefur síðan ratað inn í höfundalög ýmissa landa og er hluti af ýmsum alþjóðlegum samningum um hugverkarétt. 

Samkvæmt þriggja þrepa prófinu verða undanþágur frá einkarétti höfundar að uppfylla þrjú skilyrði:
 þær skulu eiga við um sérstök afmörkuð tilfelli
 þær mega ekki brjóta í bága við eðlilega hagnýtingu verksins af hálfu höfundar
 þær mega ekki raska lögmætum hagsmunum höfundar

Höfundaréttur
Haag-samningur um alþjóðlega skráningu hönnunar á sviði iðnaðar

Haag-samningur um alþjóðlega skráningu hönnunar á sviði iðnaðar eða Haag-kerfið er alþjóðasamningur um kerfi fyrir alþjóðlega skráningu iðnhönnunar með einni umsókn. Alþjóða hugverkastofnunin hefur yfirumsjón með samningnum.

Haag-samningurinn er til í nokkrum gerðum. Þær mikilvægustu eru Haag-gerðin frá 1960 og Genfargerðin frá 1999. Umsækjendur í hverju landi fá aðeins vernd frá landi sem er aðili að sömu gerð Haag-samningsins og þeirra eigið land. 

Alþjóðleg skráning iðnhönnunar gildir í fimm ár en er hægt að framlengja um önnur fimm ár upp að því hámarki sem kveðið er á um í lögum hvers lands.

Tenglar 
 Vefur Alþjóða hugverkastofnunarinnar um Haag-samninginn
 Listi yfir samningsaðila

Alþjóða hugverkastofnunin
Iðnhönnun
Hugverkaréttur
Madrídarsamningur um alþjóðaskráningu merkja

Madrídarsamningur um alþjóðaskráningu merkja eða Madrídarkerfið er alþjóðasamningur um skráningu vörumerkja í mörgum löndum. Samningurinn var gerður árið 1891 en aðeins 56 ríki hafa gerst aðilar að samningnum sjálfum. Mörg stór iðnríki á borð við Bandaríkin, Japan og Bretland sniðgengu samninginn en hafa síðan gerst aðilar að bókun við Madrídarsamninginn um alþjóðlega skráningu merkja frá 1989. Með þessu kerfi getur eigandi vörumerkis sem hefur verið skráð í einu landi (grunnumsókn), látið skrá merkið hjá Alþjóða hugverkastofnuninni. Allar breytingar sem gerðar eru á grunnumsókninni ná einnig til alþjóðlegu skráningarinnar.

Tenglar
 Stutt yfirlit um Madrídarkerfið
 Vefur Alþjóða hugverkastofnunarinnar um Madrídarkerfið

Alþjóða hugverkastofnunin
Vörumerki
Höfundaréttarsáttmáli Alþjóðahugverkastofnunarinnar

Höfundaréttarsáttmáli Alþjóðahugverkastofnunarinnar er alþjóðasamningur um höfundarétt sem aðildarríki Alþjóða hugverkastofnunarinnar stóðu að árið 1996. Ástæðan fyrir gerð samningsins var að ríkin töldu breytinga þörf vegna þróunar upplýsingatækni og tilkomu Internetsins. Höfundaréttarsáttmálinn skilgreinir forrit sem höfundaréttarvarið verk, líkt og bókmenntaverk, útfærir gagnagrunnsvernd og sniðgöngubann fyrir aðgangsvarnir tæknibúnaðar. Með Digital Millennium Copyright Act 1998 var sáttmálinn innleiddur í Bandaríkjunum. Hann hefur verið innleiddur í Evrópusambandinu með ýmsum tilskipunum eins og Tölvuforritatilskipuninni 1991, Gagnagrunnstilskipuninni 1996 og Höfundaréttartilskipuninni 2001.

Tenglar
 Um samninginn á vef Alþjóða hugverkastofnunarinnar

Alþjóða hugverkastofnunin
Höfundaréttur
Parísarsamþykkt um vernd eignarréttinda á sviði iðnaðar

Parísarsamþykkt um vernd eignarréttinda á sviði iðnaðar er alþjóðasamningur sem fjallar um þau svið hugverkaréttar sem snúa að iðnaði; einkaleyfi, vörumerki, iðnhönnun og nytjamynstur. Samningurinn var saminn á ráðstefnu í París árið 1880 (í kjölfar Heimssýningarinnar 1878) og undirritaður þremur árum síðar af ellefu löndum. Hann hefur verið endurskoðaður nokkrum sinnum síðan, síðast árið 1979. Nú eru 174 lönd aðilar að samningnum sem þar með er einn útbreiddasti alþjóðasamningur allra tíma. 

Grunnatriði samningsins eru gagnkvæmni réttarins (að umsækjendur njóti sama réttar í öðru aðildarlandi og þeir njóta í eigin landi) og forgangsréttur (að dagsetning skráningar í einu landi gildi líka í öðrum löndum þar sem skráning fer fram).

Tenglar 
Parísarsamþykktin á vef Alþjóða hugverkastofnunarinnar

Alþjóða hugverkastofnunin
Alþjóðasamningar
Einkaleyfi
Iðnhönnun
Nytjamynstur
Vörumerki
Alþjóðasamningur um vernd listflytjenda, framleiðenda hljóðrita og útvarpsstofnana

Alþjóðasamningur um vernd listflytjenda, framleiðenda hljóðrita og útvarpsstofnana er alþjóðasamningur gerður af aðildarríkjum Alþjóða hugverkastofnunarinnar árið 1996. Samningurinn fjallar um einkarétt listflytjenda, tónlistarútgáfa og útvarps-/sjónvarpsfyrirtækja til að hagnýta flutning, upptökur og útsendingar, þótt þessir aðilar teljist ekki höfundar að því efni sem þeir framleiða. Þessi réttindi falla því undir grannréttindi höfundaréttar. 

Samningnum er ætlað að skýra og bæta við þann einkarétt sem felst í Rómarsáttmála um vernd listflytjenda, framleiðenda hljóðrita og útvarpsstofnana frá 1961.

Tenglar
Texti samningsins á vef Alþjóða hugverkastofnunarinnar 

Alþjóða hugverkastofnunin
Grannréttindi
Yrkisréttur

Yrkisréttur er einkaréttur þess sem þróar nýtt kvæmi af jurt til að hagnýta sér það í tiltekinn árafjölda. Hann fær þannig einkarétt til að selja fræ, afklippur, aldin og lauf kvæmisins til viðskiptavina og getur selt öðrum söluleyfi fyrir kvæmið. Yrkisréttur er aðgreindur frá einkaleyfi þótt bæði geti náð yfir sama hlut í sumum löndum. Yrkisréttur er háður samþykki sérstakrar yrkisréttarnefndar og gildir venjulega í 20 eða 25 ár.

Yrkisréttur
Kynbætur
Eldgjá

Eldgjá. Gossprunga á Skaftártunguafrétti í Vestur-Skaftafellssýslu sem talið er að hafi myndast í stórgosi sem hófst árið 934 og stóð í nokkur ár. Eldvörp Eldgjárgossins raðast slitrótt á meira en 60 km langa línu langleiðina frá Vatnajökli og inn undir Mýrdalsjökul við Öldufell. Suðvestast er svo sjálf Katla og Kötlu-askjan, kjarni eldstöðvakerfisins. Þorvaldur Thoroddsen skoðaði Eldgjá fyrstur vísindamanna árið 1893 og gaf henni nafn. 
Á síðari árum hafa margir jarðvísindamenn komið að rannsóknum á Eldgjá.

Eldstöðvarnar 

Skipta má gossprungunni í þrjá aðalhluta. Nyrst eru Kambagígar og gígar við Stakafell, sem ná allt norður að Tröllhamri þaðan sem stutt er í Vatnajökul Á miðhluta sprungunnar er Eldgjá sjálf og gígar og sprungur beggja vegna við hana. Suðurhlutinn sem er gígaröð norður af Öldufelli sem hverfur inn undir Mýrdalsjökul með stefnu á Kötlu. Eldgjá er stórbrotnust frá veginum sem liggur yfir hana, Fjallabaksleið nyrðri, og norður að Gjátindi. Þar er hún óslitin, víða um 600 m breið og allt að 200 m djúp. Í gjárbörmunum eru gjallskriður og hamrabelti oft með rauðum lit. Áin Nyrðri-Ófæra fellur ofan í gjána norðarlega í tveimur fossum, Ófærufossum, og streymir eftir gjárbotninum, lygn milli gróinna bakka. Sunnar fellur Syðri-Ófæra um Eldgjá.

Hraun og gjóska 
Gríðarmikið hraunflóð hefur runnið frá Eldgjá. Hraunið heitir engu einu nafni þótt jarðfræðingar kalli það stundum Eldgjárhraun. Hlutar af því eru Álftavershraun, Meðallandshraun, Landbrotshraun, Stakfellshraun o.fl. Mesti hraunstraumurinn kom úr Eldgjá sjálfri og öðrum gígum á miðhluta sprungunnar. Hann fossaði niður Skaftárgljúfur og breiddi síðan úr sér á láglendinu og mynduðu tvær miklar tungur, Landbrotshraun og Meðallandshraun. Gríðarleg umbrot hafa orðið er Landbrotshraunið rann því það er alsett gervigígum. Frá suðurhluta sprungunnar fossaði hraunið í tiltölulega mjóum straumi suður um Álftaversafrétt meðfram austurjaðri Mýrdalsjökuls en breiddi síðan mikið úr sér sunnan við Atlaey og flæddi í breiðum straumi suður Mýrdalssand, yfir Álftaver og allt til strandar. Hraunin þekja samtals um 800 km2. Katla sjálf gaus gríðarmiklu öskugosi á sama tíma, þykkt öskulag lagðist yfir nærsveitir hennar og vatns og gjóskuflóð geystust niður Mýrdalssand.

Umhverfisáhrif 
Þótt gosið hafi orðið á sögulegum tíma fer afar litlum sögum af því. Þó er talið að þess sé getið í Landnámu 
en þar segir af fjölmennri byggð í Álftaveri sem menn urðu að flýja þegar jarðeldur rann þar yfir. Hraunið frá Eldgjá er mesta hraun sem runnið hefur í einu gosi á jörðinni á sögulegum tíma og hugsanlega er Eldgjárgosið mesta hraungos sem mannskepnan hefur nokkru sinni orðið vitni að.

Tilvísanir

Tengt efni 
 Katla

Eldstöðvakerfi á Íslandi
Vatnajökulsþjóðgarður
Margrét Hermanns-Auðardóttir

Margrét Hermanns-Auðardóttir (f. 1949) er íslenskur doktor í fornleifafræði. Hún er þekktust fyrir rannsóknir sínar í Herjólfsdal í Vestmannaeyjum. Margrét er dóttir stjórnmálakonunnar Auðar Auðuns.

Íslenskir fornleifafræðingar
Fólk fætt árið 1949
Íslenskar konur
Veðurfölnir

Veðurfölnir er haukur í norrænni goðafræði sem situr á milli augna arnar í efstu greinum Asks Yggdrasils. Örninn átti í sífelldum deilum við Níðhögg, vængjaðan dreka er bjó við eina rótina, en íkorninn Ratatoskur hljóp stöðugt upp og niður tréð með skilaboð á milli þeirra.

Í Snorra-Eddu, Gylfaginningu, segir svo: 

Örn einn sitr í limum asksins, ok er hann margs vitandi, en í milli augna honum sitr haukr, sá er heitir Veðrfölnir. Íkorni sá, er heitir Ratatoskr, renn upp ok niðr eftir askinum ok berr öfundarorð milli arnarins ok Níðhöggs, en fjórir hirtir renna í limum asksins ok bíta barr. Þeir heita svá: Dáinn, Dvalinn, Duneyrr, Duraþrór. En svá margir ormar eru í Hvergelmi með Níðhögg, at engi tunga má telja.

Tengill 
  (Skoðað 7. ágúst 2012).

Skepnur í norrænni goðafræði
Yrki

Yrki er flokkunarheiti sem er undirskipað tegund. Yrki er aðeins notað um jurtir. Yrkisheitið kemur á eftir tegundarheiti með skammstöfunina „var.“ á milli. Í dýrafræði er notast við kyn eða deilitegund. Yrki er líka oft notað sem samheiti við kvæmi eða ræktunarafbrigði, til dæmis í yrkisrétti sem fjallar um kvæmi en ekki yrki í þessari líffræðilegu merkingu.

Dæmi um yrki eru Beta vulgaris var. vulgaris (rauðrófa) og Petroselinum crispum var. neapolitanum (breiðblaða steinselja).

Vísindaleg flokkun
Plöntur
Kvæmi

Kvæmi eða ræktunarafbrigði (yrki stundum notað sem samheiti) er afbrigði af jurt sem valið hefur verið til ræktunar vegna eftirsóttra eiginleika. Kvæmi getur verið ræktað upp eða byggst á vali úr villtri tegund. Ný kvæmi sem komið er upp geta verið skilgreind sem hugverk í yrkisrétti. 

Kvæmi eru tilgreind með heiti innan einfaldra gæsalappa á eftir tegundarheiti (eða heiti yrkis) eða heiti ættkvíslar eða almennu heiti; Dæmi: Malus 'Granny Smith' (epli 'Granny Smith'), Lactuca sativa L. var. longifolia 'Parris Island Cos' (romaine-salat 'Parris Island Cos'). Heiti kvæmis er hluti af flokkunarfræði plöntunnar og fellur því ekki undir einkarétt seljanda, en auk heitis kvæmisins geta kvæmi frá tilteknum framleiðanda haft markaðsheiti sem þá er varið með sama hætti og vörumerki.

Kvæmi sem ræktuð eru með kynlausri æxlun eru kölluð klónar.

 
Grasafræði
Þorgeir Jónsson

Þorgeir Jónsson (f. 7. desember 1903, d. 5. janúar 1989) var íslenskur glímukappi og hestamaður í Gufunesi, Reykjavík. Árið 1927 varð hann glímukongur Íslands, Íslandsmeistari í kúluvarpi og kringlukasti.

Heimildir 

Íslenskir glímukappar
Ólympískar lyftingar

Ólympískar lyftingar (enska: weightlifting) skiptast í Jafnhendingu og Snörun.

Jafnhending (e. clean & jerk) er þegar stöng er lyft í tveimur hreyfingum upp fyrir höfuð. Fyrri hreyfingin er frívending og síðari hreyfingin er jafnhöttun.

Frívending (e. clean) er þegar stöng er lyft frá gólfi upp að öxlum í einni samfelldri hreyfingu þar sem viðkomandi beygir sig undir stöngina á réttu augnabliki og stendur upp en stöngin hvílir á brjóstkassa og/eða bognum örmum í lokin.

Jafnhöttun (e. jerk) er þegar stöng er lyft í einni samfelldri hreyfingu frá öxlum eða brjóstkassa með bogna arma upp fyrir höfuð, með því að beygja sig í hnjánum og rétta ásamt því að rétta úr örmum í einni samfelldri hreyfingu og ljúka lyftunni í jafnvægi með útrétta arma og stöngina fyrir ofan höfuð.

Snörun (e. snatch) er þegar stöng er lyft með útrétta arma frá gólfi og upp fyrir höfuð í einni samfelldri hreyfingu með því að toga í stöngina og beygja sig undir hana á réttu augnabliki.

Þyndarflokkar (e. bodyweight categories) eru skilgreindir af Alþjóða Lyftingasambandinu.
 
Keppt er í 8 flokkum í Karlaflokki: 56 kg, 62 kg, 69 kg, 77 kg, 85 kg, 94 kg, 105 kg, +105 kg. 

Keppt er í 7 flokkum í Kvennaflokki: 48 kg, 53 kg, 58 kg, 63 kg, 69 kg, 75 kg, +75 kg

Keppt var í Ólympískum Lyftingum á fyrstu nútíma Ólympíuleikunum árið 1896.

Alþjóða Lyftingasambandið var stofnað 1905 www.iwf.net

Lyftingasamband Íslands stofnað 27. Janúar 1973 www.lsi.is

kraftlyftingar
Helga Braga Jónsdóttir

Helga Braga Jónsdóttir (f. 5. nóvember 1964 á Akranesi) er íslensk gamanleikkona og skemmtikraftur. Hún er hvað þekktust fyrir að vera hluti af Fóstbræðrahópnum og Stelpuhópnum. 

Helga útskrifaðist sem leikkona árið 1989, hún ætlaði sér að verða dramatísk leikkona en hún segist að sumir hafi leitt hana út í grínið. Þegar hún var í menntaskóla var hún aðallega í dramatíkinni þótt hún lék Línu Langsokk, 15 ára. Hún lék einnig aukahlutverk í sýningunni Mærin fór í dansin. Helga sagðist síðar fara hægt og rólega út í grínið, seinna fékk hún hlutverk í áramótaskaupum og seinna vann hún hjá Þjóðleikhúsinu og Borgarleikhúsinu sem meðlimur í leikhópnum Frú Emilíuönu sem setti upp mörg klassísk verk. En árið 1997 var hún beðin um að vera með í sjónvarpsþáttunum Fóstbræðrum, í fyrstu þáttaröðini lék hún öll kvennhlutverkin, en í annari þáttaröð var hún beðin um að vera með í handritahópnum, þá segist hún hafa sagt upp hjá Þjóðleikhúsinu. Stuttu seinna var Helgu beðið um að vera með uppistand, henni fannst það fyrst fráleit hugmynd, hún segist hafa litið á sig sem leikkonu en ekki uppistandara en ein kona gafst ekki upp og vildi mjög mikið fá hana í uppistand, en þá sló Helga til og bjó til prógram, en Helga sagði að fólk hafi hcegið að uppistandinu og þá var ekki aftur snúið og Helga hefur haldið mörg uppistönd eftir þetta. Árið 2011 útskrifaðist Helga sem flugfreyja frá flugfreyjuskóla Iceland Express.

Árið 2016 greindi Helga frá því að í mörg ár var ofbeldisfullu sambandi í 5 ár og hún hefði þurft að sækja hugleiðslutíma frá 1997.

Ferill í íslenskum kvikmyndum og sjónvarpsþáttum

Tenglar 
 Helga Braga á IMDb

Heimildir 

Íslenskar konur

Íslenskar leikkonur
Fólk fætt árið 1964
Gamanleikarar
Íslenskir gamanleikarar
Samrás

Samrás eða dvergrás er nafn á rafrásum framleiddum með liþógrafíu eða komið fyrir í hálfleiðandi efni.

Þétteðlisfræði
Rafmagnsfræði
Ég vil fara upp í sveit

Ég vil fara upp í sveit er 45 snúninga hljómplata gefin út af Íslenzkum tónum árið 1963. 
Á henni flytur Elly Vilhjálms tvö lög ásamt hljómsveit Kristjáns Kristjánssonar. Kristján Kristjánsson, ásláttur og raddir, Guðmundur Steingrímsson, trommur, Árni Scheving, óbó, Jón Sigurðsson, bassi og raddir, Þórarinn Ólafsson, víbrafónn og raddir og Jón Páll Bjarnason, gítar. Útsetning: Jón Sigurðsson. Upptaka: Ríkisútvarpið. Umslag: Amatörverslunin, ljósmyndastofa ÞEGG: Offsetprentstofa.

Lagalisti 
Ég vil fara upp í sveit  - Lag: Enzo Bonagura, Danpa (Dante Pinzauti) og Eros Sciorilli - texti: Jón Sigurðsson - Útsetning: Jón Sigurðsson - 
Kveðju sendir blærinn - Lag - texti: Il Mare - Pálmar Ólason - Útsetning: Jón Sigurðsson

Íslenzkir tónar
Hljómplötur gefnar út árið 1960
79 af Stöðinni (1963 nr. 2)

79 af Stöðinni er 45 snúninga hljómplata gefin út af Hljóðfæraverslun Sigríðar Helgadóttur árið 1963. 
Á henni flytur Elly Vilhjálms ásamt hljómsveitum Jóns Sigurðssonar, Jóns Páls og KK-sextettinum fjögur lög.

Lagalisti 
79 af Stöðinni - Lag - texti: Sigfús Halldórsson - Indriði G. Þorsteinsson - Útsetning: Jón Sigurðsson
Lítill fugl - Lag - texti: Sigfús Halldórsson - Indriði G. Þorsteinsson - Útsetning: Jón Sigurðsson
Ó, María mig langar heim - Lag - texti: Wilkins Tillis - Ólafur Gaukur - Útsetning: Jón Sigurðsson
Kvöldljóð - Lag - texti: Jónas Jónasson - Ólafur Gaukur - Útsetning: Jón Sigurðsson

 

Hljóðfæraverslun Sigríðar Helgadóttur
Hljómplötur gefnar út árið 1963
Sumarauki (plata)

Sumarauki er 45 snúninga hljómplata gefin út af Fálkanum árið 1964. 
Á henni flytur Elly Vilhjálms ásamt hljómsveit Svavars Gests tvö lög.

Lagalisti 
Sumarauki - Lag - texti: Sigfús Halldórsson - Guðjón Halldórsson - Útsetning: Jón Sigurðsson
Í grænum mó - Lag - texti: Sigfús Halldórsson - Gestur Guðfinnsson - Útsetning: Magnús Ingimarsson

 

Fálkinn
Hljómplötur gefnar út árið 1964
J. G. Ballard

James Graham „J. G.“ Ballard (15. nóvember 1930 – 19. apríl 2009) var breskur rithöfundur, smásagnahöfundur og fyrirferðamikill í nýbylgjuhreyfingu í vísindaskáldskap. Meðal þekktustu verka hans eru skáldsagan Crash (1973), sem Bandaríkjamaðurinn David Cronenberg leikstýrði, og hin sjálfsævisögulega Empire of the sun (1984), sem Steven Spielberg gerði mynd eftir, sem byggði á æsku Ballards í Alþjóðahverfinu í Sjanghæ á meðan hernámi Japana stóð í seinni heimsstyrjöldinni.

Heimild

Tenglar 
 Ballardian.com, vefur tileinkaður Ballard
 „En er Kennedy ekki nú þegar dauður? Um enska vísindaskáldsagnahöfundinn James Graham Ballard“ Ragna Sigurðardóttir. (1987, 13. desember) Þjóðviljinn
 Siðmenningin er mýta Hrafn Malmquist. 20. okt 2010.
 Siðfræði skorts: Um John Gray og J.G. Ballard Peter Y. Paik 21. okt 2010.

Ballard, J. G.
Reggie Bush

Reginald Alfred Bush, II, almennt kallaður Reggie Bush, (fæddur 2. mars 1985 í Spring Valley, Kaliforníu) er bandarískur ruðningsleikmaður sem spilar fyrir Detroit Lions. Hann vann Heisman bikarinn 2005 en hafnaði honum.

Bush átti í ástarsambandi við Kim Kardishan frá árinu 2007 til 27. júlí 2009 og frá 28. september, 2009 til mars 2010.

Tilvísanir

Heimild
Helena Eyjólfsdóttir og Neó tríóið

Helena Eyjólfsdóttir og Neó tríóið er 45-snúninga hljómplata gefin út af Íslenzkum tónum árið 1959. Á henni flytur Helena Eyjólfsdóttir tvö lög ásamt söngkvartett og NEÓ tríóinu. Platan er hljóðrituð í mono. Upptaka: Ríkisútvarpið. Ljósmynd: Amatörverslunin ljósmyndastofa. Pressun: AS Nera í Osló.

Lagalisti 
 Borgin sefur - Lag - texti: Di Raola - Jón Sigurðsson- 
 Syngdu glaðan söng - Lag - texti: Harbach - Jón Sigurðsson

Íslenzkir tónar
Hljómplötur gefnar út árið 1959
Helena Eyjólfsdóttir with the Icelandic all stars

Helena Eyjólfsdóttir with the Icelandic all stars er 45-snúninga hljómplata gefin út af Íslenzkum tónum árið 1959. Á henni flytja Helena Eyjólfsdóttir, Finnur Eydal, Andrés Ingólfsson, Jón Sigurðsson, Þórarinn Ólafsson og Guðjón Ingi Sigurðsson tvö lög. Útsetjari: Jón Sigurðsson. Platan er hljóðrituð í mono. Upptaka: Ríkisútvarpið. Pressun: AS Nera í Osló.

Lagalisti 
 Bewitched - Lag - texti: Rogers - Hart - 
 But not for me - Lag - texti: Gershwin - Gershwin

Íslenzkir tónar
Hljómplötur gefnar út árið 1959
Óðinn, Helena og Atlantic kvartettinn

Óðinn, Helena og Atlantic kvartettinn er 45-snúninga hljómplata gefin út af Íslenzkum tónum árið 1959. Á henni flytja Helena Eyjólfsdóttir og Óðinn Valdimarsson tvö lög ásamt Atlantic kvartettinum. Kvartettinn skipuðu Finnur Eydal, saxófónn, klarinett, Ingimar Eydal, píanó, Edwin Kaaber, bassi og Sveinn Óli Jónsson, trommur. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Ég skemmti mér - Lag - texti: Whiting - Jón Sigurðsson - 
 Segðu nei - Lag - texti: Pritchett - Jón Sigurðsson - 

Íslenzkir tónar
Hljómplötur gefnar út árið 1959
Óðinn syngur vinsæl lög

Óðinn syngur er 45-snúninga hljómplata gefin út af Íslenzkum tónum árið 1960. Á henni flytur Óðinn Valdimarsson tvö lög ásamt Atlantic kvartettinum. Kvartettinn skipuðu Finnur Eydal, saxófónn, klarinett, bongótromma, Ingimar Eydal, píanó, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á marakas í Einsa kalda úr Eyjunum. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: Nera í Osló.

Lagalisti 
 Einsi kaldi úr Eyjunum - Lag og texti: Jón Sigurðsson  - 
 Magga - Lag - texti: Conrad, Robinson - Jón Sigurðsson - 

Lögin komu bæði út á EXP-IM 69 en voru endurútgefin á þessari plötu.

Íslenzkir tónar
Hljómplötur gefnar út árið 1960
Óðinn Valdimarsson og K.K. sextettinn

Óðinn Valdimarsson og K.K. sextettinn er 45-snúninga hljómplata gefin út af Íslenzkum tónum árið 1960. Á henni flytja Óðinn Valdimarsson, K.K. sextettinn og söngkvartett tvö lög. Flytjendur eru auk Óðins, Elly Vilhjálms, söngur, Jón Páll Bjarnason, gítar, söngur, Jón Sigurðsson, kontrabassi, söngur, Þórarinn Ólafsson, píanó, söngur, Árni Scheving, víbrafónn, Guðmundur Steingrímsson, trommur og hljómsveitarstjórinn Kristján Kristjánsson, slagverk og söngur. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: AS Nera í Osló.

Lagalisti 
 Í kjallaranum  - Lag og texti: Jón Sigurðsson - 
 Saga farmannsins - Lag - texti: Robbins - Jón Sigurðsson  - 

Íslenzkir tónar
Hljómplötur gefnar út árið 1960
Flakkarinn með Óðni Valdimarssyni

Flakkarinn er 45-snúninga hljómplata gefin út af Íslenzkum tónum árið 1960. Á henni flytja Óðinn Valdimarsson og Atlantic kvartettinn tvö lög. Kvartettinn skipuðu Finnur Eydal, klarinett, Ingimar Eydal, píanó, harmonika, Edwin Kaaber, gítar og Sveinn Óli Jónsson, trommur. Helena Eyjólfsdóttir lék á slagverk. Platan er hljóðrituð í mono. Upptaka: Ríkisútvarpið. Umslag: Amatörverslunin ljósmyndastofa. Pressun: Nera í Osló. Prentun: ÞEGG.

Lagalisti 
 Vina, litla vina - Lag - texti: Warren, Cahn - Björn Bragi Magnússon - 
 Flakkarinn - Lag - texti: Olias - Valgerður Ólafsdóttir - 

Íslenzkir tónar
Hljómplötur gefnar út árið 1960
Ævintýri og Rock og cha-cha-cha

Ævintýri og Rock og cha-cha-cha er 45-snúninga hljómplata gefin út af Íslenzkum tónum árið 1960. Á henni flytja Ragnar Bjarnason, hljómsveit Birger Arudzen og Kristján Kristjánsson tvö lög. Platan er hljóðrituð í mono. Kápumynd: Studió ljósmyndastofa. Pressun: AS Nera í Osló. Prentun: ÞEGG.

Lagalisti 
 Rock og cha-cha-cha - Lag - texti: Ragnar Bjarnason - Jón Sigurðsson - 
 Ævintýri - Lag - texti: V. Panzuti - Pálmar Ólason 

Íslenzkir tónar
Hljómplötur gefnar út árið 1960
Vertu ekki að horfa svona alltaf á mig

Vertu ekki að horfa svona alltaf á mig er 45-snúninga hljómplata gefin út af Íslenzkum tónum árið 1960. Á henni flytja Ragnar Bjarnason, hljómsveit Birger Arudzen og Kristján Kristjánsson tvö lög. Platan er hljóðrituð hjá Nordisk Polyphone í Kaupmannahöfn. Kápumynd: Studió ljósmyndastofa. Pressun: AS Nera í Osló. Prentun: ÞEGG.

Lagalisti 
 Komdu í kvöld - Lag og texti: Jón Sigurðsson - 
 Vertu ekki að horfa svona alltaf á mig - Lag - texti: McCarthy/Johnson/Monaco - Jón Sigurðsson -  

Íslenzkir tónar
Hljómplötur gefnar út árið 1960
Ég er kominn heim - Óðinn Valdimarsson

Óðinn er 45-snúninga hljómplata gefin út af Íslenzkum tónum árið 1960. Á henni flytja Óðinn Valdimarsson, K.K. sextettinn og söngkvartett tvö lög. Bakraddir skipa þau Elly Vilhjálms, Jón Páll Bjarnason, Jón Sigurðsson og Þórarinn Ólafsson. Jón Páll lék á gítar, Jón á kontrabassa, Þórarinn á píanó og Guðmundur Steingrímsson á trommur. Útsetning: Jón Sigurðsson. Platan er hljóðrituð í mono. Upptaka: Ríkisútvarpið. Pressun: AS Nera í Osló. Forsíða: Amatörverslunin ljósmyndastofa. Prentun umslags: Svíþjóð.

Lagalisti 
 14 ára - Lag - texti: Rodgers - Jón Sigurðsson - 
 Ég er kominn heim - ''Lag - texti: Kalman - Jón Sigurðsson – 

Íslenzkir tónar
Hljómplötur gefnar út árið 1960